Na osnovu člana 3. Odluke o kriterijumima, načinu i postupku raspodjele sredstava za podršku ženskom preduzetništvu („Sl. list CG- opštinski propisi“, br. 30/19), Komisija za raspodjelu sredstava za podršku ženskom preduzetništvu raspisuje:

**Javni konkurs**

**za raspodjelu sredstava za projekte podrške ženskom preduzetništvu za 2024. godinu**

Predmet konkursa je raspodjela sredstava za projekte podrške ženskom preduzetništvu za 2024. godinu.

Pravo učešća na konkursu za raspodjelu sredstava za projekte podrške ženskom preduzetništvu za 2024. godinu imaju društva/preduzetnice koje ispunjavaju sledeće uslove:

- Registrovana na teritoriji Crne Gore;

- Da ima sjedištem odnosno prebivalište na teritoriji Opštine Plav;

Sredstva planirana Budžetom Opštine za 2024. godinu u iznosu od 4.000,00€, raspodjeljuju se za podršku projektima ženskog preduzetništva koji doprinose ostvarivanju utvrđenih ciljeva u strateškim dokumentima, programima i planovima Opštine, a kojima se, naročito:

- podstiče ekonomski razvoj opštine;

- podstiče razvoj poljoprivrede i ruralnog područja (unapređenjem stočarstva, voćarstva, vinogradarstva, ratarstva, povrtlarstva, realizacijom programa na ruralnom području, zaštitom poljoprivrednog zemljišta, korišćenjem plodnog zemljišta);

- podstice razvoj organske poljoprivredne proizvodnje;

- stvaraju uslovi i podstiče razvoja turizma;

- podstiče razvoj lova i ribolova;

- doprinosi afirmaciji i valorizaciji kulturog potencijala, tradicije i kulturne posebnosti opštine, podizanja nivoa urbane kulture i očuvanja kulturne baštine;

- razvoj fizičke kulture i sporta i

- doprinosi očuvanju životne sredine i održivog razvoja.

Prijava na konkurs dostavlja se na obrascu koji propisuje organ lokalne uprave nadležan za žensko preduzetništvo, na kojima je navedena dokumentacija potrebna za konkurisanje i sastavni je dio javnog konkursa.

Konkurs je otvoren 20 dana od dana objavljivanja na web sajtu [www.plav.me](http://www.plav.me) i oglasnoj tabli Opštine Plav, odnosno zaključno sa 14.06.2024. godine u 14:00h.

Dokumentaciju koju je neophodno priložiti uz prijavu jeste:

U zapečaćenoj koverti, preduzetnice koje ZAPOČINJU biznis prilažu:

- prijava za dodelu bespovratnih sredstava (Obrazac 1);

- izrađen biznis plan; (Obrazac 2)

- ovjerena kopija lične karte;

- potvrda o neosuđivanosti za krivična dela protiv privrede i krivična dela protiv imovine;

- Pismo preporuka ili namjera;

- tri stampane i jednu el. verziju biznis plana na CD-u.

U zapečaćenoj koverti, predzetnice koje planiraju RAZVOJ POSLOVANJA prilažu:

- prijava za dodelu bespovratnih sredstava; (Obrazac 1);

- izrađen biznis plan; (Obrazac 2)

- ovjerena kopija lične karte;

- potvrda o neosuđivanosti za krivična dela protiv privrede i krivična dela protiv imovine;

- Pismo preporuka ili namjera;

- tri stampane i jednu el. verziju biznis plana na CD-u;

- Rješenje o upisu krajnjeg korisnika u sudski registar, odnosno registar nadležnog opštinskog organa;

- Rješenje o registraciji za PDV ako je krajnji korisnik obveznik PDV-a;

- Važeći statut društva;

- Orginal ili ovjerena kopija obrazca ovjerenih potpisa lica ovlašćenih za zastupanje (OP) i važeći karton deponovanih potpisa;

- Potvrda Poreske uprave o urednom izmirivanju poreza i doprinosa ne starija od 30 dana;

- Komplet obrazaca za godišnje račune (Bilans stanja, Bilans uspjeha, Bruto bilans (Zaključni list), Analitika kupaca i dobavljača) za prethodnu godinu, izuzev kod preduzetnica koji nisu u obavezi da sastavljaju finansijske izvještaje;

- Odgovarajući obrazac za posljednji mjesec uplate poreza i doprinosa za zaposlene ovjeren od Poreske uprave, kao dokaz broja zaposlenih.

Društvo/preduzetnica koja je za realizaciju biznis plana koristila budžetska sredstva, po javnom konkursu u prethodnoj godini, prilaže i izvještaj o realizaciji biznis plana, sa detaljnim opisom faza realizacije i detaljnim obrazloženjem eventualnih odstupanja, uključujući i finansijski izvještaj sačinjen u skladu sa posebnim propisom (detaljan finansijski izvještaj o utrošenim sredstvima za prethodnu godinu, sa kopijama računa, ugovora i izvoda banke po kojima su plaćani, kao i narativni izvještaj sa tabelarnim pregledom troškova za utrošena sredstva).

Ukoliko društvo/preduzetnica u navedenom periodu nije koristila sredstva po osnovu odluka Komisije, dostaviti izjavu o tome.

Ukoliko društvo/preduzetnica ne dostavi tražene izvještaj o realizovanom biznis planu iz predhodnih godina koji su finansirani iz Budžeta Opštine, ne može učestvovati u raspodjeli sredstava za godinu u kojoj se sredstva raspodjeljuju.

Biznis plan treba da sadrži:

1. Osnovne podatke;

a. Rezime

b. Misija i cilj projekta

c. Podaci o preduzeću Analiza dosadašnjeg poslovanja

2. Analiza tržišta;

a. Prodajno tržište

b. Nabavno tržište

c. Analiza konkurencije

3. Proizvod, proizvodni program;

4. Zaposlenost i kvalifikaciona struktura;

5. Lokacija;

6. Predračun investicionih ulaganja;

7. Izvori finansiranja;

8. Rashodi poslovanja;

a. Investicioni troškovi: Amortizacija; Investiciono održavanje; Kamate; Osiguranje.

b. Tekući troškovi: Materijalni troškovi; Obračun bruto zarada; Ostali nematerijalni troškovi.

9. Zaključak i prateća dokumentacija.

Jedno društvo/ preduzetnica može konkurisati sa najviše dva biznis plana, a moze biti podržana samo jednim biznis planom.

Prijava se predaje na prvom šalteru Građanskog biroa Opštine Plav sa naznakom:

„Prijava na konkurs za raspodjelu sredstava za projekte podrške ženskom preduzetništvu za 2024. godinu- Sekretarijat za lokalnu samoupravu, ul. Meteriz br. 2, 84325 Plav“.

Neblagovremene i nepotpune prijave neće se uzimati u razmatranje.

Dodatne informacije se mogu dobiti svakog radnog dana od 10:00h do 13:00h u Sekretarijatu za privredu, razvoj i finansije Opštine Plav.

**Predsjednik Komisije**

Fikret Canović